Rosa Mota, gañadora dos tres primeiros títulos de campioa europea de medio maratón da historia, portando a lapa olímpica de Río 2016, en Maratón (Grecia) o 29 de abril de 2016. É considerada como unha das mellores fondistas da historia.
Un **medio maratón** é unha proba deportiva incluída dentro do atletismo. Consiste nunha carreira pedestre cun percorrido de 21 097,5 metros, é dicir, a metade dun maratón.

Historia da proba
-----------------

Se ben a historia da proba de maratón é fácil de trazar, hai discusión respecto a que proba debe ser considerada coma a primeira de medio maratón da historia. Segundo a Asociación de Estatísticos de Atletismo en Ruta (ARRS), a marca oficial máis antiga na distancia corresponde a unha carreira individual realizada polo británico Brian Hill-Cottingham o 9 de abril de 1960, nun tempo de 1:07:01.

Mellores tempos
---------------

A Asociación Internacional de Federacións de Atletismo recoñece oficialmente os récord mundiais na proba de medio maratón. A mellor marca na clasificación feminina é de 1:04:02, acadada por Ruth Chepng'etich de Kenya en 2021, en Istambul. Na masculina, o mellor rexistro é de 57:31, de Jacob Kiplimo de Uganda en 2021 en Lisboa.

A nivel global, os participantes en probas de medio maratón cronometradas de todo o mundo en 2018 fixeron un tempo medio de 2 h 15 min (probas femininas) e 1 h 48 min (masculinas).

Participación a nivel global
----------------------------

Segundo algunhas fontes, o medio maratón con maior participación xamais celebrado foi o *Broloppet* ("a carreira da ponte"), entre Copenhague e Malmö, con 79 719 chegados á meta, que tivo lugar con motivo da inauguración da ponte Øresund no ano 2000. Porén, o Libro Guinness certifica como o medio maratón máis numeroso da historia a edición de 2014 de *The Great North Run* (Reino Unido).

En 2018, hai constancia de que 2,1 millóns de persoas completaron un medio maratón nalgunha parte do mundo..

En 2017, a estadounidense Harriette Thompson converteuse na muller de maior idade en completar un medio maratón en San Diego, cun tempo de 3 h 43 min, aos seus 94 anos. Como parte da fazaña, recadou 15 000 dólares para a investigación da leucemia.

Referencias
-----------

1. ↑  "Rosa Mota". *IOC*.
2. ↑  Definicións no *Dicionario da Real Academia Galega* e no Portal das Palabras para *maratón*.
3. ↑  "USATF: Course Measurement and Certification Procedures" (PDF). Arquivado dende o orixinal (PDF) o 29 de xuño de 2016. Consultado o 18 de decembro de 2022.
4. ↑  "World Best Progressions- Road". *ARRS*.
5. ↑  "Kamworor breaks world half marathon record in Copenhagen with 58:01".
6. ↑  "World Record - Half Marathon - Outdoors - Women". *IAAF*.
7. ↑  "Ratified: world records for Chepngetich and Niyonsaba". *IAAF*.
8. ↑  "Kiplimo breaks world half marathon record in Lisbon". World Athletics. 21 November 2021. Consultado o 21 November 2021.
9. 1 2  "126 Running Statistics You Need to Know". *Livestrong*. 29 de marzo de 2022.
10. ↑  "Marathon.se".
11. ↑  "Largest half marathon". *Guinness World Records*.
12. ↑  "At 94, Harriette Thompson becomes the oldest woman to run a half-marathon". *Washington Post*.

Véxase tamén
------------

### Outros artigos

* Maratón (atletismo)
* Medio Ironman

### Ligazóns externas

* Listaxe da IAAF de récords en medio maratón